EUROOPAN KOMISSIO Bryssel 20.5.2022 COM(2022) 242 final 2022/0166(COD) Ehdotus EUROOPAN PARLAMENTIN JA NEUVOSTON ASETUS asetuksen (EU) N:o 1305/2013 muuttamisesta siltä osin kuin on kyse erityistoimenpiteestä, jolla voidaan tarjota poikkeuksellista väliaikaista tukea Euroopan maaseudun kehittämisen maatalousrahastosta (maaseuturahasto) Venäjän Ukrainaan kohdistaman hyökkäyksen vastatoimena



PERUSTELUT 1.EHDOTUKSEN TAUSTA •Ehdotuksen perustelut ja tavoitteet Kuten elintarviketurvan varmistamisesta ja elintarvikejärjestelmien häiriönsietokyvyn vahvistamisesta 23. maaliskuuta 2022 annetussa komission tiedonannossa (COM(2022)133 final) todetaan, Venäjän ilman edeltävää provokaatiota toteuttama hyökkäys Ukrainaan on horjuttanut entisestään muutenkin hauraita maatalousmarkkinoita. Jo ennen hyökkäystä hyödykemarkkinoiden hinnat nousivat merkittävästi. Tämä näkyi maatalousmarkkinoilla energia-, lannoite- ja rehukustannusten kasvuna. Maataloustuotteiden jalostuksen, kaupan pitämisen tai kehittämisen alalla toimiville viljelijöille ja pienille ja keskisuurille yrityksille (pk-yrityksille) aiheutuvat kustannukset nousevat edelleen ja vaikuttavat elintarvikkeiden hintaan, mikä tuo esille Euroopan elintarvikejärjestelmän haavoittuvuudet, erityisesti riippuvuuden tuonnista ja herättää huolta maatalous- ja elintarvikeketjun viljelijöiden ja tuottajien tuloista. Covid-19-pandemian jälkeen tämä lisää Euroopan maatalouteen kohdistuvia paineita. Myös ilmastonmuutokseen ja ympäristöön liittyviin haasteisiin on vastattava. Edellä mainitussa tiedonannossa komissio kehottaa ”puuttumaan kehittyvän kriisin paljastamiin puutteisiin siten, että edistetään siirtymää kohti kestävää, häiriönsietokykyistä ja oikeudenmukaista elintarvikejärjestelmää EU:ssa ja maailmanlaajuisesti”. Kaupan häiriöt, jotka johtuvat sodan lyhyen aikavälin vaikutuksista ja siihen liittyvästä epävarmuudesta pitkällä aikavälillä, herättävät vakavaa huolta maailmanlaajuisesta elintarviketurvasta. Vaikka elintarvikehuollon vakaus ei ole vaarassa EU:ssa, ketjun toimintavarmuus saattaa heikentyä, jos tilatasolla huomattavasti nousseita tuotantokustannuksia ei kompensoida korkeammilla hinnoilla. Yhteisessä maatalouspolitiikassa (YMP) säädetään monenlaisista toimenpiteistä, kuten hintaturvaverkosta ja mahdollisuudesta toteuttaa poikkeuksellisia toimenpiteitä. Komissio esitti jo 23. maaliskuuta 2022 antamassaan tiedonannossa useita poikkeuksellisia aloitteita elintarviketurvan varmistamiseksi ja elintarvikejärjestelmien häiriönsietokyvyn vahvistamiseksi. Nykyinen tilanne on kuitenkin ennennäkemätön ja edellyttää uusia aloitteita, sillä tietyt pienyritykset ja viljelijät tarvitsevat kiireellisesti hätätilanteen tukea toimintansa jatkamiseksi. Sen vuoksi komissio ehdottaa Euroopan maaseudun kehittämisen maatalousrahastosta (maaseuturahasto) rahoitettavaa lisätoimenpidettä, jonka avulla jäsenvaltiot voivat tarjota maksuvalmiustukea viljelijöille ja maatalous- ja elintarvikealan yrityksille, joihin tuotantopanoskustannusten merkittävä nousu vaikuttaa, erityisesti rehu- ja lannoiteyrityksille sekä jalostusteollisuuden energiaintensiivisille yrityksille, joiden kaasu- ja sähkökustannukset ovat nousseet. Tuella puututaan suoraan tällaisten yritysten kassavirtahaasteisiin, joten sillä edistetään maailmanlaajuista elintarviketurvaa ja puututaan kasvaneista tuotantopanoskustannuksista johtuvaan markkinahäiriöön. Näiden tavoitteiden saavuttamiseksi tuki myönnetään kertaluonteisena korvauksena viljelijöille ja pk-yrityksille, jotka toimivat maataloustuotteiden jalostuksen, kaupan pitämisen tai kehittämisen aloilla. Komissio suorittaa maksut talousarviomäärärahojen ja käytettävissä olevien varojen rajoissa. Jotta voidaan varmistaa nykyisten maaseudun kehittämisohjelmien varojen mahdollisimman tehokas käyttö, jäsenvaltioiden on perusteltava puolueettomin ja syrjimättömin perustein tuen kohdentaminen niihin, joilla vaikutukset tuntuvat eniten. Jäsenvaltioiden olisi sisällytettävä toimenpide maaseudun kehittämisohjelmiin ohjelmia muuttamalla. Jäsenvaltiot voivat aloittaa maksut tuensaajille sen jälkeen, kun ne ovat toimittaneet ohjelman muutoksen, jolla uusi toimenpide otetaan käyttöön. Ehdotus voidaan toimittaa sen jälkeen, kun tämä ehdotus ja siihen liittyvän johdetun oikeuden muutokset (komission täytäntöönpanoasetukset (EU) N:o 808/2014 ja (EU) N:o 809/2014) on hyväksytty. •Yhdenmukaisuus muiden alaa koskevien politiikkojen säännösten kanssa Ehdotus on yhdenmukainen yhteisen maatalouspolitiikan ja Euroopan rakenne- ja investointirahastojen (ERI-rahastot) yleisen oikeudellisen kehyksen kanssa, ja sillä ainoastaan muutetaan asetusta (EU) N:o 1305/2013 kohdennetusti. Ehdotuksella täydennetään kaikkia muita unionin toimenpiteitä, joilla pyritään puuttumaan nykyiseen ennennäkemättömään tilanteeseen, ja erityisesti toimenpiteitä, joilla pyritään tukemaan markkinoita ja varmistamaan elintarviketurva. Ehdotus ei vaikuta asetuksen (EU) N:o 1305/2013 59 artiklan 5 ja 6 kohdassa määriteltyihin menojen vähimmäisvaatimuksiin eikä asetuksen (EU) 2020/2220 1 artiklan 2 kohdassa säädettyyn heikentämiskiellon periaatteeseen. •Yhdenmukaisuus unionin muiden politiikkojen kanssa Ehdotus rajoittuu asetuksen (EU) N:o 1305/2013 kohdennettuun muuttamiseen ja on yhdenmukainen unionin muiden politiikkojen kanssa. 2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE •Oikeusperusta Ehdotus perustuu Euroopan unionin toiminnasta tehdyn sopimuksen 42 artiklaan ja 43 artiklan 2 kohtaan.

•Toissijaisuusperiaate (jaetun toimivallan osalta) Euroopan unionin toiminnasta tehdyssä sopimuksessa määrätään, että unioni ja jäsenvaltiot hallinnoivat yhteistä maatalouspolitiikkaa yhteistyössä, ja otetaan käyttöön yhteinen maatalouspolitiikka, jolla on yhteiset tavoitteet ja yhteinen täytäntöönpano. Ehdotuksella pyritään varmistamaan uuden maaseudun kehittämistoimenpiteen yhteiset tavoitteet ja yhteinen täytäntöönpano. •Suhteellisuusperiaate Ehdotus sisältää rajoitettuja ja kohdennettuja muutoksia, joissa ei ylitetä sitä, mikä on tarpeen sen tavoitteen saavuttamiseksi, joka koskee poikkeuksellista ja väliaikaista tukea viljelijöille ja pk-yrityksille, jotka toimivat maataloustuotteiden jalostuksen, kaupan pitämisen tai kehittämisen aloilla ja joihin Venäjän hyökkäys Ukrainaan on erityisesti vaikuttanut. •Toimintatavan valinta Asetus on asianmukainen toimintatapa ottaa käyttöön uusi toimenpide, jota tarvitaan näihin ennennäkemättömiin olosuhteisiin puuttumiseksi. 3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET •Jälkiarvioinnit/toimivuustarkastukset Ei sovelleta •Sidosryhmien kuuleminen Ulkoisia sidosryhmiä ei kuultu. Ehdotuksessa on kuitenkin otettu huomioon viime viikkoina suoritetut jäsenvaltioiden ja Euroopan parlamentin jäsenten kuulemiset. •Asiantuntijatiedon keruu ja käyttö Ei sovelleta •Vaikutustenarviointi Asetusta (EU) N:o 1305/2013 koskevan ehdotuksen valmistelemiseksi toteutettiin vaikutustenarviointi. Nämä ehdotetut rajoitetut muutokset eivät edellytä erillistä vaikutustenarviointia. •Sääntelyn toimivuus ja yksinkertaistaminen Ei sovelleta •Perusoikeudet Ei sovelleta 4.TALOUSARVIOVAIKUTUKSET

Ehdotettu muutos ei edellytä muutoksia monivuotisen rahoituskehyksen maksusitoumusmäärärahojen ja maksumäärärahojen vuotuisiin enimmäismääriin, jotka on vahvistettu asetuksen (EU) N:o 2020/2093 liitteessä I. Euroopan maaseudun kehittämisen maatalousrahaston (maaseuturahaston) maksusitoumusmäärärahojen vuotuinen kokonaisjakauma ei muutu. Maksut tuensaajille suoritetaan ennen 15. lokakuuta 2023, ja ne rahoitetaan siten vuoden 2023 talousarviosta. Tämän toimenpiteen rahoittamiseksi tarvittavat maksumäärärahat on tarkoitus sisällyttää maaseuturahaston määrärahoihin, jotka sisällytetään komission tulevaan vuoden 2023 talousarvioesitykseen, ja ne kompensoidaan vähentämällä vastaavasti seuraavien vuosien maksutarpeita. 5.LISÄTIEDOT •Toteuttamissuunnitelmat, seuranta, arviointi ja raportointijärjestelyt Toimenpiteiden toteuttamista seurataan ja niistä raportoidaan asetuksilla (EU) N:o 1303/2013 ja (EU) N:o 1305/2013 perustettujen yleisten raportointimekanismien puitteissa. •Selittävät asiakirjat (direktiivien osalta) Ei sovelleta •Ehdotukseen sisältyvien säännösten yksityiskohtaiset selitykset Asetusta (EU) N:o 1305/2013 ehdotetaan muutettavaksi. 2022/0166 (COD) Ehdotus EUROOPAN PARLAMENTIN JA NEUVOSTON ASETUS asetuksen (EU) N:o 1305/2013 muuttamisesta siltä osin kuin on kyse erityistoimenpiteestä, jolla voidaan tarjota poikkeuksellista väliaikaista tukea Euroopan maaseudun kehittämisen maatalousrahastosta (maaseuturahasto) Venäjän Ukrainaan kohdistaman hyökkäyksen vastatoimena EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 42 artiklan ja 43 artiklan 2 kohdan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausunnon, ottavat huomioon alueiden komitean lausunnon, noudattavat tavallista lainsäätämisjärjestystä, sekä katsovat seuraavaa:

(1)Venäjän hyökkäys Ukrainaan on vaikuttanut viljelijöihin ja maaseutuyrityksiin ennennäkemättömällä tavalla. Erityisesti energian, lannoitteiden ja rehun hintojen nousu on aiheuttanut taloudellisia häiriöitä maatalousalalle ja maaseutuyhteisöille ja aiheuttanut maksuvalmiusongelmia maataloustuotteiden jalostuksen, kaupan pitämisen tai kehittämisen alalla toimiville viljelijöille ja pienille maaseutuyrityksille. Näin on muodostunut poikkeuksellinen tilanne, johon on puututtava. (2)Maataloustoiminnan ja maataloustuotteiden jalostuksen, kaupan pitämisen tai kehittämisen aloilla toimivien pienyritysten jatkuvuuden vaarantaviin maksuvalmiusongelmiin olisi Venäjän Ukrainaan kohdistamasta hyökkäyksestä aiheutuviin vaikutuksiin reagoimiseksi puututtava uudella poikkeuksellisella ja väliaikaisella toimenpiteellä. (3)Tuki, jolla pyritään varmistamaan maatalousyritysten kilpailukyky ja maatilojen elinkelpoisuus, olisi myönnettävä puolueettomin ja syrjimättömin perustein, jotta käytettävissä olevat varat voidaan keskittää parhaiten niihin edunsaajiin, jotka kärsivät Venäjän Ukrainaan kohdistaman hyökkäyksen aiheuttamista vaikutuksista eniten. Tällaisia perusteita voivat viljelijöiden osalta olla tuotantoalat, tuotantosuunnat tai tilarakenteet ja pk-yritysten osalta alat, toimintatyypit, aluetyypit ja muut erityisrajoitteet. (4)Tämänhetkinen järisyttävä kriisi vahvistaa, että siirtymistä kohti kestävyyttä on nopeutettava, jotta tuleviin kriiseihin voidaan varautua paremmin; tämän toimenpiteen tuki ei sen vuoksi saisi johtaa asetuksen (EU) N:o 1305/2013 59 artiklan 6 kohdassa tarkoitettuihin toimenpiteisiin varatun maaseuturahaston kokonaisrahoitusosuuden pienenemiseen. (5)Toimenpiteen kiireellisyyden, tilapäisyyden ja poikkeuksellisen luonteen vuoksi olisi vahvistettava kertaluonteinen maksu ja toimenpiteen viimeinen mahdollinen soveltamispäivä, ja on syytä muistaa periaate, jonka mukaan komissio suorittaa maksut talousarviomäärärahojen mukaisesti ja käytettävissä olevien varojen rajoissa. (6)Jotta eniten kärsiville viljelijöille tai pk-yrityksille, voitaisiin myöntää suurempaa tukea, on aiheellista antaa jäsenvaltioille mahdollisuus mukauttaa kertaluontoisten korvausten tasoa tiettyjen tukikelpoisten tuensaajaryhmien osalta esimerkiksi vahvistamalla tiettyjä haarukoita tai laajoja luokkia puolueettomin ja syrjimättömin perustein. (7)Jotta voidaan varmistaa uuden toimenpiteen riittävä rahoitus vaarantamatta maaseudun kehittämisohjelmien muita tavoitteita, sille olisi vahvistettava unionin rahoitusosuuden enimmäisosuus. (8)Sen vuoksi asetusta (EU) N:o 1305/2013 olisi muutettava. (9)Kun otetaan huomioon Venäjän hyökkäys Ukrainaan ja tarve reagoida siitä unionin maatalous- ja elintarvikealaan aiheutuviin vaikutuksiin kiireellisesti, katsotaan aiheelliseksi poiketa Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyssä kansallisten parlamenttien asemaa koskevassa pöytäkirjassa N:o 1 olevassa 4 artiklassa tarkoitetusta kahdeksan viikon ajanjaksosta. (10)Koska Venäjän Ukrainaan kohdistamaan hyökkäykseen liittyvään tilanteeseen on tarpeen reagoida kiireellisesti, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä, OVAT HYVÄKSYNEET TÄMÄN ASETUKSEN: 1 artikla

Muutetaan asetus (EU) N:o 1305/2013 seuraavasti: (1)Lisätään artikla seuraavasti: ”39 c artikla

Poikkeuksellinen ja väliaikainen tuki viljelijöille ja pk-yrityksille, joihin Venäjän hyökkäys Ukrainaan on erityisesti vaikuttanut 1.Tämän toimenpiteen mukaisella tuella annetaan tässä artiklassa säädetyin edellytyksin kiireellistä apua viljelijöille ja pk-yrityksille, joihin Venäjän hyökkäys Ukrainaan on erityisesti vaikuttanut, ja sen tavoitteena on varmistaa niiden liiketoiminnan jatkuvuus. 2.Tukea myönnetään viljelijöille ja pk-yrityksille, jotka toimivat SEUT-sopimuksen liitteeseen I kuuluvien maataloustuotteiden tai puuvillan jalostuksen, kaupan pitämisen tai kehittämisen aloilla, kalastustuotteita lukuun ottamatta. Tuotantoprosessista saatu tuotos voi olla tuote, joka ei kuulu mainittuun liitteeseen.

3.Jäsenvaltioiden on kohdennettava tuki tuensaajille, joihin on kohdistunut eniten vaikutuksia, määrittelemällä saatavilla olevan näytön perusteella tukikelpoisuusedellytykset ja tarvittaessa valintaperusteet, joiden on oltava puolueettomia ja syrjimättömiä. Jäsenvaltioiden myöntämällä tuella on edistettävä elintarviketurvaa tai puututtava markkinoiden epätasapainoon ja tuettava viljelijöitä tai pk-yrityksiä, jotka osallistuvat yhteen tai useampaan seuraavista toimista näiden tavoitteiden saavuttamiseksi: a)kiertotalous; b)ravinnehuolto; c)resurssien tehokas käyttö; d)ympäristö- ja ilmastoystävälliset tuotantomenetelmät. 4.Tuki on kertakorvaus, joka maksetaan viimeistään 15 päivänä lokakuuta 2023 toimivaltaisen viranomaisen viimeistään 31 päivänä maaliskuuta 2023 hyväksymien tukihakemusten perusteella. Komissio suorittaa sen jälkeen korvauksen talousarviomäärärahojen mukaisesti ja käytettävissä olevien varojen rajoissa. Tuen taso voidaan eriyttää tuensaajaryhmittäin puolueettomin ja syrjimättömin perustein. 5.Tuen enimmäismäärä on 15 000 euroa viljelijää kohti ja 100 000 euroa pk-yritystä kohti. 6.Myöntäessään tukea tämän artiklan nojalla jäsenvaltioiden on otettava huomioon muista kansallisista tai unionin tukivälineistä tai yksityisistä järjestelmistä myönnetty tuki, jolla lievennetään Venäjän Ukrainaan kohdistamasta hyökkäyksestä aiheutuvia vaikutuksia.” (2)Korvataan 49 artiklan 2 kohta seuraavasti: ”2. Toimien valinnasta vastaavan jäsenvaltion viranomaisen on varmistettava, että toimet, lukuun ottamatta 18 artiklan 1 kohdan b alakohdan, 24 artiklan 1 kohdan d alakohdan, 28–31, 33, 34 sekä 36 – 39 c artiklan mukaisia toimia, valitaan tämän artiklan 1 kohdassa tarkoitettujen valintaperusteiden mukaisesti sekä noudattaen avointa ja hyvin dokumentoitua menettelyä.” (3)Lisätään 59 artiklaan kohta seuraavasti: ”6 b. Edellä olevan 39 c artiklan mukaisesti myönnettävä maaseuturahaston tuki saa olla enintään 5 prosenttia maaseuturahastosta maaseudun kehittämisohjelmaan liitteen I toisessa osassa tarkoitetusta vuosille 2021–2022 myönnettävästä kokonaisrahoituksesta.” 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja SÄÄDÖSEHDOTUKSEEN LIITTYVÄ RAHOITUSSELVITYS 1.PERUSTIEDOT EHDOTUKSESTA/ALOITTEESTA 1.1.Ehdotuksen/aloitteen nimi Ehdotus Euroopan parlamentin ja neuvoston asetukseksi asetuksen (EU) N:o 1305/2013 muuttamisesta siltä osin kuin on kyse erityistoimenpiteestä, jolla voidaan tarjota poikkeuksellista väliaikaista tukea maaseuturahastosta Venäjän Ukrainaan kohdistaman hyökkäyksen vastatoimena 1.2.Ehdotus/aloite liittyy ◻ uuteen toimeen ◻ uuteen toimeen, joka perustuu pilottihankkeeseen tai valmistelutoimeen ◻ käynnissä olevan toimen jatkamiseen X yhden tai useamman toimen sulauttamiseen tai uudelleen suuntaamiseen johonkin toiseen/uuteen toimeen. 1.3.Tavoite (Tavoitteet) 1.3.1.Yleistavoite (Yleistavoitteet) Uuden poikkeuksellisen ja väliaikaisen toimenpiteen säätäminen maataloustoiminnan ja maataloustuotteita jalostavien pienyritysten jatkuvuuden vaarantaviin maksuvalmiusongelmiin puuttumiseksi. 1.3.2.Erityistavoite (Erityistavoitteet) Erityistavoite nro Ei sovelleta 1.3.3.Odotettavissa olevat tulokset ja vaikutukset

Selvitys siitä, miten ehdotuksella/aloitteella on tarkoitus vaikuttaa edunsaajien/kohderyhmän tilanteeseen Ei sovelleta 1.3.4.Tulosindikaattorit Selvitys siitä, millaisin indikaattorein ehdotuksen/aloitteen etenemistä ja tuloksia seurataan. Ei sovelleta 1.4.Ehdotuksen/aloitteen perustelut 1.4.1.Tarpeet, joihin ehdotuksella/aloitteella vastataan lyhyellä tai pitkällä aikavälillä sekä aloitteen yksityiskohtainen toteutusaikataulu Ei sovelleta 1.4.2.EU:n osallistumisesta saatava lisäarvo (joka voi olla seurausta eri tekijöistä, kuten koordinoinnin paranemisesta, oikeusvarmuudesta tai toiminnan vaikuttavuuden tai täydentävyyden paranemisesta). EU:n osallistumisesta saatavalla lisäarvolla tarkoitetaan tässä kohdassa arvoa, jonka EU:n osallistuminen tuottaa sen arvon lisäksi, joka olisi saatu aikaan pelkillä jäsenvaltioiden toimilla. Ei sovelleta 1.4.3.Vastaavista toimista saadut kokemukset Ei sovelleta 1.4.4.Yhteensopivuus monivuotisen rahoituskehyksen kanssa ja mahdolliset synergiaedut suhteessa muihin kyseeseen tuleviin välineisiin Ei sovelleta 1.4.5.Arvio käytettävissä olevista rahoitusvaihtoehdoista, mukaan lukien mahdollisuudet määrärahojen uudelleenkohdentamiseen Ei sovelleta 1.5.Ehdotetun toimen/aloitteen kesto ja rahoitusvaikutukset X kesto on rajattu –◻ toiminta alkaa [PP/KK]VVVV ja päättyy [PP/KK]VVVV.

–X Ei yleisiä maksusitoumus- tai maksumäärärahoihin kohdistuvia rahoitusvaikutuksia. ◻ kestoa ei ole rajattu –Käynnistysvaihe alkaa vuonna VVVV ja päättyy vuonna VVVV, –minkä jälkeen toteutus täydessä laajuudessa. 1.6.Hallinnointitapa (Hallinnointitavat) ◻ Suora hallinnointi, jonka komissio toteuttaa käyttämällä –◻ yksiköitään, myös unionin edustustoissa olevaa henkilöstöään –◻ toimeenpanovirastoja X Hallinnointi yhteistyössä jäsenvaltioiden kanssa ◻ Välillinen hallinnointi, jossa täytäntöönpanotehtäviä on siirretty –◻ kolmansille maille tai niiden nimeämille elimille –◻ kansainvälisille järjestöille ja niiden erityisjärjestöille (tarkennettava) –◻ Euroopan investointipankille tai Euroopan investointirahastolle –◻ varainhoitoasetuksen 70 ja 71 artiklassa tarkoitetuille elimille –◻ julkisoikeudellisille yhteisöille –◻ sellaisille julkisen palvelun tehtäviä hoitaville yksityisoikeudellisille elimille, jotka antavat riittävät rahoitustakuut –◻ sellaisille jäsenvaltion yksityisoikeuden mukaisille elimille, joille on annettu tehtäväksi julkisen ja yksityisen sektorin kumppanuuden täytäntöönpano ja jotka antavat riittävät rahoitustakuut –◻ henkilöille, joille on annettu tehtäväksi toteuttaa SEU-sopimuksen V osaston mukaisia yhteisen ulko- ja turvallisuuspolitiikan erityistoimia ja jotka nimetään asiaa koskevassa perussäädöksessä. –Jos käytetään useampaa kuin yhtä hallinnointitapaa, olisi annettava lisätietoja kohdassa ”Huomautukset”. Huomautukset:

Tämä uusi ehdotus ei edellytä muutoksia monivuotisen rahoituskehyksen maksusitoumusmäärärahojen ja maksumäärärahojen vuotuisiin enimmäismääriin, jotka on vahvistettu asetuksen (EU) N:o 2020/2093 liitteessä I. Euroopan maaseudun kehittämisen maatalousrahaston maksusitoumusmäärärahojen vuotuinen jakauma ei muutu. Toimenpiteeseen ei tarvita uusia maksumäärärahoja. Tämän toimenpiteen rahoittamiseksi tarvittavat vuoden 2023 maksumäärärahat kompensoidaan vähentämällä vastaavasti seuraavien vuosien maksutarpeita. 2.HALLINNOINTI 2.1.Seuranta- ja raportointisäännöt Ilmoitetaan sovellettavat aikavälit ja edellytykset. Ei sovelleta 2.2.Hallinnointi- ja valvontajärjestelmä(t) 2.2.1.Perustelut ehdotetu(i)lle hallinnointitavalle(/-tavoille), rahoituksen toteutusmekanismille(/-mekanismeille), maksujärjestelyille sekä valvontastrategialle Ei sovelleta 2.2.2.Tiedot todetuista riskeistä ja niiden vähentämiseksi käyttöön otetuista sisäisistä valvontajärjestelmistä Ei sovelleta 2.2.3.Valvonnan kustannustehokkuutta (valvontakustannusten suhde hallinnoitujen varojen arvoon) koskevat arviot ja perustelut sekä arviot maksujen suoritusajankohdan ja toimen päättämisajankohdan odotetuista virheriskitasoista Ei sovelleta 2.3.Toimenpiteet petosten ja sääntöjenvastaisuuksien ehkäisemiseksi Ilmoitetaan käytössä olevat ja suunnitellut ehkäisy- ja suojatoimenpiteet, esimerkiksi petostentorjuntastrategian pohjalta Ei sovelleta 3.EHDOTUKSEN/ALOITTEEN ARVIOIDUT RAHOITUSVAIKUTUKSET 3.1.Kyseeseen tulevat monivuotisen rahoituskehyksen otsakkeet ja menopuolen budjettikohdat ·Talousarviossa jo olevat budjettikohdat Monivuotisen rahoituskehyksen otsakkeiden ja budjettikohtien mukaisessa järjestyksessä.

Moni-vuotisen rahoitus-kehyksen otsake Budjettikohta Menolaji Rahoitusosuudet Numero

JM/EI-JM EFTA-mailta ehdokas-mailta kolman-silta mailta varainhoito-asetuksen 21 artiklan 2 kohdan b alakohdassa tarkoitetut rahoitusosuudet 3 08.030102 Jaks. EI EI EI EI ·Uudet perustettaviksi esitetyt budjettikohdat Monivuotisen rahoituskehyksen otsakkeiden ja budjettikohtien mukaisessa järjestyksessä. Moni-vuotisen rahoitus-kehyksen otsake Budjettikohta Menolaji Rahoitusosuudet Numero

JM/EI-JM EFTA-mailta ehdokas-mailta kolman-silta mailta varainhoito-asetuksen 21 artiklan 2 kohdan b alakohdassa tarkoitetut rahoitusosuudet Ei sovelleta /EI /EI /EI /EI 3.2.Arvioidut vaikutukset määrärahoihin 3.2.1.Yhteenveto arvioiduista vaikutuksista toimintamäärärahoihin –◻ Ehdotus/aloite ei edellytä toimintamäärärahoja. –X Ehdotus/aloite edellyttää toimintamäärärahoja seuraavasti: milj. euroa (kolmen desimaalin tarkkuudella) Monivuotisen rahoituskehyksen otsake Numero 3 Luonnonvarat ja ympäristö Ehdotuksella ei ole vaikutuksia maksusitoumusmäärärahoihin. Tämä muutos rahoitetaan muuttamalla jäsenvaltioiden maaseudun kehittämisohjelmia sovittujen määrärahojen puitteissa, joten uusia maksumäärärahoja ei tarvita, vaan kaikki tähän toimenpiteeseen liittyvät maksut korvataan muiden maaseudun kehittämistoimenpiteiden pienemmillä maksuilla. Ehdotuksella ei oleteta olevan vaikutusta maaseuturahaston maksumäärärahoihin vuoden 2022 talousarviossa. Kun otetaan huomioon jäsenvaltioiden tämän uuden toimenpiteen täytäntöönpanoon tarvitsema aika, on odotettavissa, että siihen liittyvät menot ilmoitetaan vuoden 2023 kolmannella neljänneksellä, mikä vaikuttaa vuoden 2023 talousarvioon. Vastaava vaikutus maksumäärärahoihin, arviolta noin 450 miljoonaa euroa, katetaan vuoden 2023 talousarvioesitykseen esitetyillä maksumäärärahoilla, ja se kompensoituu seuraavien vuosien maksutarpeiden vastaavalla vähennyksellä, kuten jäljempänä arvioidaan. AGRI-pääosasto Vuosi

2022 Vuosi

2023 Vuosi

2024 Vuosi

2025 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) YHTEENSÄ • Toimintamäärärahat 08.030102 Sitoumukset (1a) 0 0 0 0 0 Maksut (2a) 0 + 450 -225 -225 0 Tiettyjen ohjelmien määrärahoista katettavat hallintomäärärahat Ei sovelleta (3) AGRI-pääosaston määrärahat YHTEENSÄ Sitoumukset =1a+1b +3 0 0 0 0 0 Maksut =2a+2b +3 0 +450 -225 -225 0



• Toimintamäärärahat YHTEENSÄ Sitoumukset (4) 0 0 0 0 0 Maksut (5) 0 0 0 0 0 • Tiettyjen ohjelmien määrärahoista katettavat hallintomäärärahat YHTEENSÄ (6) Monivuotisen rahoituskehyksen OTSAKKEESEEN 3 kuuluvat määrärahat YHTEENSÄ Sitoumukset =4+ 6 0 0 0 0 0 Maksut =5+ 6 0 +450 -225 -225 0







Monivuotisen rahoituskehyksen otsake 7 EU:n yleinen hallinto

Tämän osan täyttämisessä on käytettävä rahoitusselvityksen liitteessä (sisäisten sääntöjen liite V) olevaa hallintomäärärahoja koskevaa selvitystä, joka on laadittava ennen rahoitusselvityksen laatimista. Liite ladataan DECIDE-tietokantaan komission sisäistä lausuntokierrosta varten. milj. euroa (kolmen desimaalin tarkkuudella) Vuosi

N Vuosi

N+1 Vuosi

N+2 Vuosi

N+3 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) YHTEENSÄ Pääosasto: <…….> • Henkilöresurssit • Muut hallintomenot Pääosasto <…….>YHTEENSÄ Määrärahat Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ (Sitoumukset yhteensä = maksut yhteensä) milj. euroa (kolmen desimaalin tarkkuudella) Vuosi

2022 Vuosi

2023 Vuosi

2024 Vuosi

2025 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) YHTEENSÄ Monivuotisen rahoituskehyksen OTSAKKEISIIN 1–7 kuuluvat määrärahat YHTEENSÄ Sitoumukset 0 0 0 0 Maksut 0 +450 -225 -225 3.2.2.Arvioidut toimintamäärärahoista rahoitetut tuotokset maksusitoumusmäärärahat, milj. euroa (kolmen desimaalin tarkkuudella) Tavoitteet ja tuotokset ⇩ Vuosi

N Vuosi

N+1 Vuosi

N+2 Vuosi

N+3 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) YHTEENSÄ TUOTOKSET Tyyp-pi Keskimäär. kus-tan-nukset Lkm Kus-tannus Lkm Kus-tannus Lkm Kus-tannus Lkm Kus-tannus Lkm Kus-tan-nus Lkm Kus-tannus Lkm Kus-tannus Luku-määrä yh-teensä Kustan-nukset yhteensä ERITYISTAVOITE 1… 0 tuotos 0 tuotos 0 tuotos Välisumma, erityistavoite 1 ERITYISTAVOITE 2 0 tuotos Välisumma, erityistavoite 2 KAIKKI YHTEENSÄ 3.2.3.Yhteenveto arvioiduista vaikutuksista hallintomäärärahoihin –X Ehdotus/aloite ei edellytä hallintomäärärahoja. –◻ Ehdotus/aloite edellyttää hallintomäärärahoja seuraavasti: milj. euroa (kolmen desimaalin tarkkuudella) Vuosi

N Vuosi

N+1 Vuosi

N+2 Vuosi

N+3 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) YHTEEN-SÄ Monivuotisen rahoituskehyksen OTSAKE 7 Henkilöresurssit Muut hallintomenot Monivuotisen rahoituskehyksen OTSAKE, välisumma Monivuotisen rahoituskehyksen OTSAKKEESEEN sisältymättömät Henkilöresurssit Muut hallintomenot Monivuotisen rahoituskehyksen OTSAKKEESEEN sisältymättömät, välisumma

YHTEENSÄ Henkilöresursseja ja muita hallintomenoja koskeva määrärahatarve katetaan toimen hallinnointiin jo osoitetuilla pääosaston määrärahoilla ja/tai pääosastossa toteutettujen uudelleenjärjestelyjen tuloksena saaduilla määrärahoilla sekä tarvittaessa sellaisilla lisäresursseilla, jotka toimea hallinnoiva pääosasto voi saada käyttöönsä vuotuisessa määrärahojen jakomenettelyssä talousarvion puitteissa. 3.2.3.1.Henkilöresurssien arvioitu tarve –X Ehdotus/aloite ei edellytä henkilöresursseja. –◻ Ehdotus/aloite edellyttää henkilöresursseja seuraavasti: Arvio kokoaikaiseksi henkilöstöksi muutettuna Vuosi

N Vuosi

N+1 Vuosi N+2 Vuosi N+3 ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) • Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) XX 01 01 01 (päätoimipaikka ja komission edustustot EU:ssa) XX 01 01 02 (EU:n ulkopuoliset edustustot) XX 01 05 01/11/21 (epäsuora tutkimustoiminta) 10 01 05 01/11 (suora tutkimustoiminta) • Ulkopuolinen henkilöstö (kokoaikaiseksi muutettuna) XX 01 02 01 (kokonaismäärärahoista katettavat sopimussuhteiset toimihenkilöt, kansalliset asiantuntijat ja vuokrahenkilöstö) XX 01 02 02 (sopimussuhteiset ja paikalliset toimihenkilöt, kansalliset asiantuntijat, vuokrahenkilöstö ja nuoremmat asiantuntijat EU:n ulkopuolisissa edustustoissa) XX 01 04 yy 0 päätoimipaikassa 0 EU:n ulkopuolisissa edustustoissa XX 01 05 02/12/22 (epäsuora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö 0) 10 01 05 02/12 (suora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö 0) Muu budjettikohta (mikä?) YHTEENSÄ XX viittaa kyseessä olevaan toimintalohkoon eli talousarvion osastoon. Henkilöresurssien tarve katetaan toimen hallinnointiin jo osoitetulla pääosaston henkilöstöllä ja/tai pääosastossa toteutettujen henkilöstön uudelleenjärjestelyjen tuloksena saadulla henkilöstöllä sekä tarvittaessa sellaisilla lisäresursseilla, jotka toimea hallinnoiva pääosasto voi saada käyttöönsä vuotuisessa määrärahojen jakomenettelyssä talousarvion puitteissa. Kuvaus henkilöstön tehtävistä: Virkamiehet ja väliaikaiset toimihenkilöt Ulkopuolinen henkilöstö 3.2.4.Yhteensopivuus nykyisen monivuotisen rahoituskehyksen kanssa Ehdotus/aloite –X voidaan rahoittaa kokonaan kohdentamalla menoja uudelleen monivuotisen rahoituskehyksen kyseisen otsakkeen sisällä. Selvitys rahoitussuunnitelmaan tarvittavista muutoksista, mainittava myös kyseeseen tulevat budjettikohdat ja määrät. Merkittävät rahoitussuunnitelman muutokset on esitettävä Excel-taulukkona. –◻ edellyttää monivuotisen rahoituskehyksen kyseiseen otsakkeeseen sisältyvän kohdentamattoman liikkumavaran ja/tai monivuotista rahoituskehystä koskevassa asetuksessa määriteltyjen erityisvälineiden käyttöä. Selvitys tarvittavista toimenpiteistä, mainittava myös kyseeseen tulevat rahoituskehyksen otsakkeet, budjettikohdat ja määrät sekä ehdotetut välineet. –◻ edellyttää monivuotisen rahoituskehyksen tarkistamista. Selvitys tarvittavista toimenpiteistä, mainittava myös kyseeseen tulevat rahoituskehyksen otsakkeet, budjettikohdat ja määrät